Jerko Malvasija kojeg je splitski ubojica Filip Zavadlav također htio likvidirati u svom krvavom pohodu, otišao je u Njemačku dok se situacija u Splitu 'malo ne smiri'.

Zavadlav navodno nije htio ubiti Marina Ožića Paića (25) već ga je zamijenio za Jerka Malvasiju ispred čije obiteljske kuće u Kamenitoj je također 'navratio', pišu 24 sata.

Iskaz Jerka Malvasije u istrazi očekuje se s posebnom pozornošću jer bi mogao rasvijetliti dio motiva osumnjičenog.

No, na njegov iskaz će se zasad morati pričekati jer Jerko Malvasija odnedavno nije u Hrvatskoj. Navodno je otišao u Njemačku.

Osim njegovog iskaza, čeka se i iskaz radnika splitskog Centra za socijalnu skrb koji je odmah pomislio da je mladić s oružjem upravo Filip. Navodno u spisu u Centru postoje zabilježene prijetnje i zlostavljanja kojima su bili izloženi članovi obitelji Zavadlav zbog duga koji je napravio Stanislav kupujući drogu.

VIDEO Tko je Filip Zavadlav